Eftåret er over os, og når vinteren kommer snigende, kan en ny bølge af corona ramme hårdt. Derfor er vaccinationscentre i hele Region Nordjylland åbnet fredag. Det fjerde vaccinestik til folk over 85 år bliver givet rundt omkring i det nordjyske, og i går blev de første ældre på plejehjemme vaccineret. - Det går godt, og vi er kommet godt fra land, siger Anders Cinicola, der er chefkonsulent i Sundhedsplanlægning i Region Nordjylland. Når en ny coronabølge rammer, skal fjerde boosterstik være med til at begrænse alvorlige forløb hos især ældre og dermed minimere antallet af sygehusindlæggelser. Han er spændt på at se, hvordan tilslutningen bliver. Fredag blev adskillige ældre vaccineret i Hjørring: Ruster til influenzasæson Med vinteren foran os, venter også influenzasæsonen. Og nu er influenza- og pneumokok-vaccination også en del af det regionale tilbud. Fra 1. oktober bliver alle over 65 år tilbudt influenzavaccination, så hvis man venter med at bestille tid til da, så kan man få alle tre vaccinationer på én gang, hvis man er i målgruppen til det. Hvis man ikke har mulighed for at blive vaccineret på centrene rundt omkring i kommunerne, så kan man blive vaccineret af en praktiserende læge i eget hjem

Opsummering:
I Nordjylland er de første stik med den nye boostervaccination begyndt. De første plejehjemsbeboere er blevet vaccineret, og fredag åbner de nordjyske vaccinationscentre.